Rataskaevu tänav

pisi|püsti|Rataskaev
Rataskaevu tänav on tänav Tallinna vanalinnas.

Rataskaevu tänav algab Pika ja Nunne tänava ning Pika jala ristmikul. Sealt kulgeb ta algul lõunasse ja siis pöörab kagusse. Rataskaevu juures ristub ta Dunkri tänavaga. Rataskaevu tänav on umbes 160 m pikk. Ta lõpeb ristmikul, kust itta läheb Niguliste tänav ja läände Lühike jalg, ning jätkub sealt lõuna suunas Rüütli tänavana. Suurimad majanumbrid on 24 paarisnumbrite ja 9 paaritute numbrite poolel.Ekspresskataloog 2005, lk 33. Tallinna vanalinna kaart mõõtkavas 1:7600

Aastatel 1950–1987 kandis tänav koos Rüütli tänavaga ühist Rataskaevu tänava nime.
pisi|Rataskaevu tänav 2
pisi|Rataskaevu tänav 3
pisi|Rataskaevu tänav 5
pisi|Dunkri ja Rataskaevu tänava nurk
Hoonestus
Rataskaevu tänav 1 // Pikk tänav 2 // Voorimehe tänav 9 on neljakorruseline kivihoone, tiibadega Rataskaevu ja Voorimehe tänaval, mis on ehitatud arhitekt Artur Perna projekti järgi aastatel 1921–1923 Tallinna Eesti Kirjastus-Ühisuse ajalehe Päevalehe toimetuseks ja ühisuse trükikojahooneks. Hoones asus varem Eesti NSV Ministrite Nõukogu Riikliku Kirjastuste, Polügraafia ja Raamatukaubanduse Komitee trükikoda Kommunist.
Rataskaevu tänav 2, viiekorruseline kivihooneUwe Gnadenteich, Tallinn paneb vanalinna kinnistu 18 miljoniga müüki, www.postimees.ee, 28. juuli 2009, Pika jala, Rataskaevu tänava ja Nunne tänava ning Pika tänava ristumiskohal.
Rataskaevu tänav 3 ja 5Kes on Vanalinnas krohvi alt välja roninud vuntsidega mees?, teadus.postimees.ee, 21. juuni 2018 asus 1878. aastal asutatud restoran Du NordSada aastat restoranikultuuri Tallinnas, toidutare.ohtuleht.ee, 13. juuli 2017, Rataskaevu tänav 3 keskaegne elamu ehitati ümber võõrastemajaks Hotel du Nord ning restoran-kohvikuks 1875. aastal, arhitekt Nikolai Thamm. Eesti NSV ajal tegutses hoones Tallinna I Toitlustustrusti restoran Nord.
Rataskaevu tänav 4, neljakorruseline kivihoone Rataskaevu tänava ja Niguliste tänava nurgal
Rataskaevu tänav 7, hotellihoone (endine St. Petersburg, Bristol, Tallinn; alates 1963 Hotell Toome, nüüd Hotell St. Peterburg)
Rataskaevu tänav 8 (vaadatud 05.01.2023) ja 10 // 12 (endine Trükitööliste Liidu  trükitööliste klubi, praegune Von Krahli teater)
Rataskaevu tänav 9/11 // Dunkri 11, neljakordne kivihoone  Rataskaevu tänava ja Dunkri tänava nurgal
Rataskaevu tänav 14, kolmekorruseline kellerdatud peahoone, kahekorruselise õuehoone ja puidust kuuriga hoonekompleks (vaadatud 05.01.2023)
Rataskaevu tänav 16, keskaegne hoone, algselt diele-dornse tüüpi plaaniskeemiga hilisgooti elamu, millele liideti hiljem kõrvalolev kaubaväravaga maja. Kinnistu kahekorruselised hoovimajad ulatuvad kuni Pika jala Tallinna linnamüürini. Tänavapoolne osa on kolmekorruseline ja hoovipool kahekorruseline (vaadatud 05.01.2023). Hoone esimesel korrusel asub restoran.Kaevukohvik OÜ 2003. aastal sai hoone omanik Harro Harusoo linna tänukirja ja preemia kõige muinsusteadlikumalt restaureeritud maja eest Tallinna vanalinnas.Rataskaevu 16 taastatud maja linna muinsuspreemia vääriline, epl.delfi.ee, 20.03.2003
Rataskaevu tänav 22, Rammi maja
Rataskaevu tänav 38 tegutses 18.–19. sajandil Tallinna parandusvangla. Vangla töötas 1820. aastateni, kuni asutati uus eeluurimisvangla Vene tänaval.

 Galerii 

Ajalugu
pisi|Rataskaevu tänav, u 1835
Rataskaevu tänav tekkis 11. sajandil ja oli ühendusteeks lõuna poolt tuleva kaubatee Pärnu maantee ja Raekoja platsi vahel.

Tänavat on esmamainitud 1328. aastal nimetusega platea dicta dumestrate, monte penes machina (1381) ja sternestrate (1489–1521).

Tänavale nime andnud kaevu on esmamainitud Tallinna pärusraamatus 30. aprillil 1375 Sternsodi kaevuna. See nimetus tulenes alamsaksa keelest sõnast "stern" 'kalk', kuna kaevu vesi oli lubjarikas ja väga kalk.Gustav Jakobson, Aleksander Kivi, Heldur Lond, Ain Soik. "Tallinna vesi ja sajandid". Tallinn, kirjastus Eesti Raamat 1967, lk 7 Rataskaevu nime (saksa keeles Raderbrunner, Raderstraße, vene keeles Ратаскаэву, ул., Колесная ул., Радерова ул.Rataskaevu tn, http://www.eki.ee/, EKI KNAB: Eesti - Eesti Keele Instituut, Eesti kohanimed (vaadatud 26.06.2021)) sai kaev veetõstmisseadme järgi. Kaevuvee ebakvaliteetsuse tõttu loobuti selle kasutamisest 19. sajandi keskpaiku, kaev jäi hooletusse ja aeti lõpuks kinni, kaevu hüüti rahvasuus Kassikaevuks (saksa keeles Katzenbrunner).

Rataskaevu tänav 20 hoone piirkonnas asus 14. sajandi lõpust Bolemani saun, Tallinna raehärra (1359–1391) Johan Bolemanile kuulunud saun, mille ta 1391. aastal loovutas Tallinna linnakogukonnale vaestele kord nädalas tasuta kasutamiseksKüllike Kaplinski, Uusi andmeid Tallinna linnamüüri Tõnismäe-poolse osa kindlustamisest 15. sajandi viimasel veerandil ja 16. sajandi esimesel poolel, Eesti NSV Teaduste Akadeemia Toimetised. Ühiskonnateaduste seeria. Köide 24, 1975, nr. 4, lk 333.

Viited

 Välislingid 

Kategooria:Tallinna vanalinna tänavad
Kategooria:Tallinna 6. linnajagu